11. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 60/1516 της 28 Μαρτ./1 Απρ. 1974 (ΦΕΚ Β΄ 380) Περί αυξήσεως των υπό του Ταμείου Ασφαλίσεως Ορθοδόξου Εφημεριακού Κλήρου Ελλάδος καταβαλλομένων συντάξεων. Έχοντες υπ’ όψει: 1.Τας διατάξεις του άρθρ. 1 παρ. 4 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων» εν συνδυασμώ προς το άρθρ. 11 παρ. 2 ς΄, ιε΄ του Ν.Δ. 175/73 «περί Υπουργικού Συμβουλίου και Υπουργείων». 2.Την από 7.12.73 απόφασιν του Δ.Σ. του ΤΑΚΕ υποβληθείσαν ημίν δια της υπ’ αριθ. 179/4.1.74 αναφοράς του Ταμείου. 3.Το υπ’ αριθ. 0.999/195 από 14.3.1974 έγγραφον του Υπουργείου Συντονισμού και Προγραμματισμού (Δ./νσις Τιμών και Εισοδημάτων), αποφασίζομεν: 1.Από 1ης Ιαν. 1974 αυξάνονται αι υπό του Ταμείου Ασφαλίσεως Ορθοδόξου Εφημεριακού Κλήρου της Ελλάδος (ΤΑΚΕ) καταβαλλόμεναι συντάξεις και προσωποπαγή βοηθήματα, αι απονεμηθείσαι κατά τας διατάξεις του Καταστατικού αυτού και αναλόγως του έτους απονομής τούτων, ως ακολούθως: Αι μέχρι 30 Ιουν. 1968 απονεμηθείσαι κατά 50%. Αι από 1ης Ιουλ. 1968 έως 31 Δεκ. 1968 απονεμηθείσαι κατά  40%. Αι από 1ης Ιανουαρίου έως 31 Δεκ. 1969 απονεμηθείσαι κατά 35%. Αι από 1ης Ιανουαρίου έως 31 Δεκ. 1970 απονεμηθείσαι κατά 30%. Αι από 1ης Ιανουαρίου έως 31 Δεκ. 1971 απονεμηθείσαι κατά 25%. Αι από 1ης Ιανουαρίου έως 31 Δεκ. 1972 απονεμηθείσαι κατά 20%. Αι από 1ης Ιανουαρίου 1973 έως 31 Ιουλ. 1973 απονεμηθείσαι κατά 15%. Η ως άνω αύξησις υπολογίζεται επί του ποσού της καταβαλλομένης συντάξεως μετ’ αφαίρεσιν του επιδόματος απολύτου ανικανότητος. 2.Η ως άνω αύξησις θα καταβληθή εις δύο δόσεις της μεν πρώτης καταβλητέας από 1.1.74, κατά 25%, δια την πρώτην κατηγορίαν, κατά 20% δια την δευτέραν και τρίτην, κατά 15% δια την τετάρτην και πέμπτην, κατά 10% δια την έκτην και κατά 8% δια την εβδόμην. Της δε δευτέρας από 1.7.74 κατά τα υπόλοιπα ποσοστά. 3.Καθορίζεται από 1ης Ιαν. 1974 και εφεξής ως κατώτατον όριον της καταβαλλομένης υπό του Ταμείου συντάξεως, το ποσόν των 1740 δραχ. μηνιαίως. 4.Αι κατά τα άνω αυξανόμεναι συντάξεις εν ουδεμιά περιπτώσει δύνανται να είναι: α.Ανώτεραι του 70% του κατά την 31.12.73 συνταξίμου μισθού της εις ην ανήκει ή θα κατετάσσετο έκαστος συνταξιούχος βαθμολογικής βαθμίδος κατά τας διατάξεις του Α.Ν. 469/1968 και β.Ανώτεραι του 70% του κατά την 31.12.73 ισχύοντος βασικού μισθού υπαλλήλου επί βαθμώ 2ω της δημοσιοϋπαλληλικής ιεραρχίας προσαυξανομένου κατά 66% προκειμένου περί των μη ανηκόντων εις βαθμολογικάς βαθμίδας του Α.Ν. 469/1968. Εφ’ όσον αι χορηγηθείσαι μετά την 1.1.67 συντάξεις υπελογίσθησαν εις ποσοστόν ανώτερον του 70% του συνταξίμου μισθού, τα κατά περίπτωσιν ποσοστά αυξήσεων της παρ. 1 της παρούσης μειούνται κατά 10%. 5.Συντάξεις κληρικών, οίτινες δεν εμισθοδοτούντο εκ του Δημοσίου Ταμείου, κανονισθείσαι κατά τας διατάξεις του καταστατικού βάσει μισθού ανωτέρου της εις ην ανήκον, βάσει των προσόντων των, μισθολογικής κατηγορίας της προβλεπομένης υπό των διατάξεων του Α.Ν. 1369/1938, ως ετροποποιήθη μεταγενεστέρως, αυξάνονται ανεξαρτήτως χρόνου απονομής των, κατά 25% μη υποκείμεναι εις την κατά την παρ. 4 της παρούσης μείωσιν. Το ανωτέρω ποσοστόν αυξήσεως χορηγείται εις δύο δόσεις, της μεν πρώτης καταβλητέας από 1.1.74 κατά ποσοστόν 15%, της δε δευτέρας από 1.7.74 κατά το υπόλοιπον ποσοστόν. 6.Απονεμηθείσαι ή απονεμούμεναι συντάξεις του ΤΑΚΕ κατά τας διατάξεις περί συνταξιοδοτήσεως το προσωπικού αυτού εν ουδεμιά περιπτώσει δύνανται να είναι ανώτεραι του 80% του εκάστοτε ισχύοντος βασικού μισθού υπαλλήλου επί βαθμώ 2ω της δημοσιοϋπαλληλικής ιεραρχίας, προσηυξημένου κατά 66% λόγω επιδομάτων ευδοκίμου παραμονής και πολυετούς υπηρεσίας. 7.Εάν η καταβαλλομένη κατά την ισχύν της παρούσης σύνταξις υπερβαίνη κατά ποσόν τα υπό των παρ. 4 και 6 προβλεπόμενα ανώτατα όρια συντάξεων, το επί πλέον τούτο ποσόν διατηρείται ως προσωρινόν επίδομα, συμψηφιζόμενον εις πάσαν μελλοντικήν αύξησιν. Η παρούσα δημοσιευθήτω δια της Εφημερίδος της Κυβερνήσεως. Δια του άρθρ. 5 Καν. 56/1974 (τόμ. 33 σελ. 52,280) συνεστήθη παρά τω ΤΑΚΕ 1 προσωρινή θέσις Αβ Κατηγορίας επί βαθμοίς 9ω-6ω. Αύτη λογίζεται ως υφισταμένη από 1 Νοεμ. 1971 και καταργείται άμα τη καθ’ οιονδήποτε τρόπον κενώσει αυτής. (Αντί της σελ. 290,03(α)  Σελ. 290,03(β) Τεύχος 578-Σελ. 139 Καταστατικόν Τ.Α.Κ.Ε. 33.Η.β.11 74 